  Анжелика Тихонова корреспондент Ханты-Мансийскын следж-хоккеен шудонъя Россилэн чемпионатэзлэн кыкетӥ люкетэз йылпумъяськиз. Удмуртилэн командаез ӵошатсконъёсын куинетӥ луиз. Со сярысь следж-хоккейя «Удмуртия» клублэн «Вконтакте» мерлыко вотэсысь бамаз ивортӥзы. Ӵошатсконъёсы Москва, Тула, Оренбург, Челябинск улосвылъёсысь, Удмуртиысь, Ханты-Мансийск автоном округысь, Москваысь но Нижний Новгородысь тямыс командаос пыриськизы. «Удмуртия» клубысь спортсменъёс сизьым пӧлысь витяз пумиськоназы вормизы: «Удмуртия» – «Торпедо» – 23:0; «Удмуртия» – Челябинск улосвыллэн люкам командаез – 14:0; «Удмуртия» – «Югра» – 1:3; «Удмуртия» – «Феникс» – 1:5; «Удмуртия» – Москвалэн люкам командаез – 7:0; «Удмуртия» – «Звезда» – 5:0; «Удмуртия» – «Ястребы» – 3:1. Чемпионатлэн кык люкетэзлы йылпумъянъёсъя нырысетӥ интыын «Феникс» клуб мынэ (41 очкозы), кыкетӥ интыын – «Югра» (34 очкозы), куинетӥ – «Удмуртия» (33 очкозы). Тодэ вайытом, Россилэн чемпионатэзлэн нырысетӥ люкетэз Ижкарын ортчиз. Отын Удмуртиысь команда кыкетӥ инты басьтӥз. Йӧскалык чемпионатлэн куинетӥ (йылпумъясь) люкетэз Тула улосвылысь Алексин карын 2022-тӥ арын оштолэзе ортчоз. Тегъёс: Спорт Следж-хоккей Удмуртия Россия  